Boiotia — Oropos (Skala) — Amphiareion — late 3rd c. BC — IG VII 276
Region: Central Greece (IG VII-IX) — Megaris, Oropia, and Boiotia (IG VII) 

αρχοντος εν κοινωι βοιωτων στρατωνος ιερεως δε του αμφιαραου επικρατου μηνος προστατηριου τριακαδι χαιρεας λυρανιου ειπεν προβεβουλευμενον ειναι αυτωι προς τον δημον επειδη χαιριτης ευνους ων διατελει τει τε πολει και των πολιτων αει τοις δεομενοις παρεχεται χρειας εμ παντι καιρωι και λεγων και πραττων τα συμφεροντα δεδοχθαι τηι βουληι και τωι δημωι χαιριτην φαιδιμου αθηναιον προξενον ειναι και ευεργετην της πολεως ωρωπιων αυτον και εκγονους και ειναι αυτοις γης και οικιας ενκτησιν και ισοτελειαν και ασυλιαν και ασφαλειαν και κατα γην και κατα θαλατταν και πολεμου και ειρηνης και τα αλλα παντα υπαρχειν αυτοις καθαπερ και τοις αλλοις προξενοις και ευεργεταις της πολεως γεγραπται.